recursal/SuperWikiNEXT-32B huggingface dataset:
ויפס סועד עם נשיאת טאיוואן צאי יינג-ון בעת ביקורו בטאיוואן, מרץ 2021
**סורנגל ויפס ג'וניור** (באנגלית: **Surangel Whipps Jr.**; נולד ב-9 באוגוסט 1968) הוא איש עסקים ופוליטיקאי, המכהן כנשיא פלאו מאז שנת 2021. הוא כיהן כסנטור ממדינת נגטפנג (אנ'), בין השנים 2008–2016. ויפס נכנס לתפקידו כנשיא פלאו ב-21 בינואר 2021.

ביוגרפיה
--------

### ראשית חיים והשכלה

ויפס נולד בבולטימור, מרילנד, לסורנגל ויפס (אנ'), פוליטיקאי מפלאו ולאם אמריקאית.

הוא בעל תואר במנהל עסקים וכלכלה מאוניברסיטת אנדרוס (אנ') ובעל תואר שני במנהל עסקים מאוניברסיטת קליפורניה בלוס אנג'לס. בנוסף הוא עומד בראש רשת סופרמרקטים בפלאו.

הוא התמודד מול גיסו, הנשיא תומאס רמנגסאו ג'וניור (אנ') בבחירות הכלליות בפלאו בשנת 2016. רמנגסאו קיבל 5,109 קולות ואילו ויפס קיבל 4,854 קולות.

### כנשיא

ויפס התמודד לנשיאות בבחירות לנשיאות פלאו 2020 והביס את סגן הנשיא ריינולד אולאוץ'.

במהלך קמפיין הבחירות, הבטיח קיום רפורמות מיסים ויצירת מקורות הכנסה נוספים. בראיון ל"גרדיאן", הצהיר ויפס ג'וניור, כי פלאו תתנגד ביתר שאת למעשי ממשלת סין, כולל דיג בלתי חוקי והסגת גבול במימי פלאו, וכן התחייב לשמור על ההכרה בטאיוואן. בנוסף, הוא הציע להפיץ את החיסון נגד COVID-19 בקרב אוכלוסיית פלאו, בדגש על עובדי שירותי הבריאות.

קישורים חיצוניים
----------------

ויקישיתוף מדיה וקבצים בנושא **סורנגל ויפס ג'וניור** בוויקישיתוף
* סורנגל ויפס ג'וניור, ברשת החברתית טוויטר

הערות שוליים
------------

1. 1 2 3  Surangel Whipps Jr to be Palau's new president, RNZ, ‏6 בנובמבר 2020 (באנגלית)
2. 1 2 3  Palau's new president vows to stand up to 'bully' China, The Guardian, ‏17 בינואר 2021 (באנגלית)
3. ↑  *TFB Interview: Surangel Whipps Jr. from Palau*, נבדק ב-2021-05-06
4. ↑  Olbiil Era Kelulau | Senators, web.archive.org, ‏4 במרץ 2016
5. ↑  The presidential election being fought by two brothers, The Independent, ‏31 באוקטובר 2016 (באנגלית)
6. ↑  Bernadette H. Carreon | For the Sunday Post, Palau election too close to call, The Guam Daily Post (באנגלית)
7. ↑  President Surangel Whipps, Jr. of Palau, Bridging Borders, ‏26 בינואר 2021 (באנגלית)
**האצטדיון העירוני אל מולינון** (בספרדית: **Estadio Municipal El Molinón**) הוא אצטדיון כדורגל בחיחון אשר בספרד, המשמש כמגרשה הביתי של קבוצת ספורטינג חיחון המקומית, ומכיל 30,000 מושבים.

היסטוריה
--------

האצטדיון נבנה סביב מגרש כדורגל שהיה קיים במקום מאז שנת 1908, והוא מגרש הכדורגל המקצועני העתיק בספרד. ספורטינג חיחון החלה להשתמש באצטדיון כמגרשה הביתי בשנת 1915, והמשחק הרשמי הראשון נערך בו בשנת 1917. בשנת 1920 נערך באצטדיון גמר הגביע הספרדי, בו ניצחה ברצלונה את אתלטיק בילבאו.

בשנת 1924 רכשה ספורטינג חיחון את האצטדיון, אך בשנת 1944 נמכר האצטדיון בחזרה לידי עיריית חיחון בשל קשיים כלכליים אליהם נקלע המועדון. בשנת 1968 הותקנו באצטדיון עמודי תאורה שאפשרו עריכת משחקים בשעות החשכה, ובשנת 1969 הושלם הגג מעל היציעים, ובכך הפך אל מולינון לאצטדיון הראשון בספרד בו כל המושבים מקורים.

בשנת 1998 נערך שיפוץ נוסף באצטדיון במסגרתו הוסבו כל היציעים ליציעי ישיבה, בהתאם לתקנות אופ"א ופיפ"א, בעקבותיו ירדה תכולתו מ-38,000 צופים לכ-26,000 צופים בלבד. בשנת 2010 הושלמה הרחבה של האצטדיון, במסגרתה גדלה תכולתו לכדי 30,000 מושבים.

משחקים בינלאומיים
-----------------

לאורך שנותיו אירח האצטדיון מספר משחקים במסגרות בינלאומיות, הראשון שבהם נערך בשנת 1928 בין נבחרות ספרד ואיטליה. בנוסף, האצטדיון אירח מספר משחקים בינלאומיים נוספים של נבחרת ספרד, משחקי בית של ספורטינג חיחון במסגרת גביע אופ"א, שלושה משחקים במסגרת מונדיאל 1982 (ביניהם חרפת חיחון) ואף משחקי ידידות של נבחרת אסטוריאס.

שימושים נוספים
--------------

פרט למשחקי כדורגל, משמש האצטדיון מעת לעת לקיום מופעי מוזיקה, ובין היתר הופיעו בו בון ג'ובי, פול מקרטני, האבנים המתגלגלות, ברוס ספרינגסטין, סטינג, טינה טרנר ואמנים נוספים.

קישורים חיצוניים
----------------

ויקישיתוף מדיה וקבצים בנושא **אצטדיון אל מולינון** בוויקישיתוף

הערות שוליים
------------

1. ↑  "Información RSG". REAL SPORTING DE GIJÓN S.A.D. נבדק ב-16 בינואר 2020. `{{cite web}}`:  (עזרה)

| אצטדיוני גביע העולם בכדורגל 1982 |
| --- |
| 

|  |
| --- |
| אצטדיון קרלוס טרטיירה (אוביידו) • אצטדיון חוסה ריקו פרס (אליקנטה) • אצטדיון מנואל מרטינס ולרו (אלש) • אסטדי דה סאריה (ברצלונה) • קאמפ נואו (ברצלונה) • אצטדיון סן ממס (בילבאו) • אצטדיון חוסה סורייה (ואיאדוליד) • אצטדיון באלאידוס (ויגו) • אצדטיון לואיס קסנובה (ולנסיה) • אצטדיון אל מולינון (חיחון) • אצטדיון ריאסור (לה קורוניה) • אצטדיון לה רוסלדה (מאלגה) • אצטדיון ויסנטה קלדרון (מדריד) • אצטדיון סנטיאגו ברנבאו (מדריד) • אצטדיון לה רומרדה (סרגוסה) • אצטדיון רמון סאנצ'ס פיחואן (סביליה) • אצטדיון בניטו ויימרין (סביליה) |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 0ef3f270-b2f7-49e9-9a92-5626e01025c4

 |
**דיה אדומה** (שם מדעי: *Milvus milvus*) היא מין עוף דורס ממשפחת הנציים.

מאפיינים
--------

אורכה של הדיה 60–66 ס"מ, מוטת כנפיה מגיעה ל-1.75–1.95 מטרים ומשקלה 750–1,090 גרם בזכרים ו-950–1,300 גרם בנקבות. הדיה בעלת נוצות אדומות וראש כחלחל עם מקור צהוב קצר. הזנב ארוך ומזכיר מעט זנב סנונית.

הדיה דואה על זרמי אוויר חם במשך היום, ואיתו עולה ויכולה לעופף במאמץ מזערי במשך שעות רבות. היא מצויה במערב אירופה ובקצה מרכז אירופה וגם בצפון אפריקה אליה היא נודדת בחורף.

הדיה היא ציידת אווירית הניזונה מיצורים קטנים כמו מכרסמים, חדפים, עופות וזוחלים קטנים. היא ניזונה גם מתולעים, דגים ואף מנבלות.

אוכלוסיית הדיה נמצאת בירידה בטבע.

תת-מינים
--------

* *Milvus milvus fasciicauda*
* *Milvus milvus milvus*

קישורים חיצוניים
----------------

ויקישיתוף מדיה וקבצים בנושא **דיה אדומה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
* IBC
 |

הערות שוליים
------------

ראש הדיה
 *Milvus milvus*

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554003705171
* BnF: cb13573517q (data)
* GND: 4178524-1
* ISNI: 0000 0004 0636 9132
* LCCN: sh99011640

 |
**דיה שחורת-חזה** (שם מדעי: *Hamirostra melanosternon*) היא דיה גדולה ממשפחת הנציים והמין היחיד בסוג *Hamirostra*. הדיה חיה ברחבי אוסטרליה אך נפגעת מפעולות האדם. היא קרובת משפחתה של הדיה מרובעת-הזנב (*Lophoictinia isura*) החיה באותו אזור, למרות שבמראה היא מזכירה עיט.

מאפיינים
--------

דיה שחורת-חזה זו מגיעה לאורך 51-61 ס"מ ומוטת הכנפיים באורך 147-156 ס"מ. היא שחורה ומזכירה בצורתה עיט והיא אחד מהגדולים שבדורסי אוסטרליה, אך קטנה מהמינים עיט קטן (*Hieraaetus morphnoides*) ועיט מחודד זנב. העורף והחלק העליון של הכנפיים והרגליים כתומים והמקור והאזור שסביב העין לבנים. 

דיה זו נפוצה בעיר סביב היערות והחורים שבצפון ומרכז אוסטרליה, אך מגיעה גם לדרום ואף לאי טסמניה. היא תעדיף אזורי חורש פתוח, עדיף של אקליפטוס וליד נהר זורם. 

הדיה ניזונה מזוחלים קטנים, עופות ויונקים קטנים, וכן מנבלות המוטלות לצדי הכבישים. הדיה גם יודעת לזרוק אבנים גדולות על ביצים של ציפורים שונות, כולל ביצי אמו, חובה או עגור ברולגה. לפעמים היא מצליחה לפצח אותם רק במקורה.

קישורים חיצוניים
----------------

ויקישיתוף מדיה וקבצים בנושא **דיה שחורת-חזה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  דיה שחורת-חזה באתר הרשימה האדומה של IUCN
**הרמן הופפלד** (באנגלית: **Herman Hupfeld**‏; 1 בפברואר 1894 – 8 ביוני 1951) היה פזמונאי אמריקני.

ביוגרפיה
--------

הופפלד נולד בניו ג'רזי ושירת בחיל הים האמריקני במלחמת העולם הראשונה כנגן סקסופון בתזמורת חיל הים. לאחר שהשתחרר החל בקריירת פזמונאות שהניבה להיטים כ- "Sing Something Simple", "Let's Put Out The Lights (And Go To Sleep)", "When Yuba Plays The Rhumba On The Tuba", "Are You Making Any Money?", "Savage Serenade", "Down the Old Back Road", "A Hut in Hoboken", "Night Owl", "Honey Ma Love", "Baby's Blue", ולהיטים נוספים.

הופפלד זכה לתהילה בשל שירו "עם חלוף הזמן" - ("As Time Goes By"), שבוצע על ידי הפסנתרן דולי וילסון בסרט "קזבלנקה (1942). השיר הולחן במקור עבור מחזה שהועלה על במות ברודוויי בשנת 1931 בשם "כולם מוזמנים". השיר אומץ על ידי כותבי המחזה ששימש בסיס לסרט "קזבלנקה". בעת צילומי הסרט הציע המלחין מקס שטיינר להחליף את השיר בשיר מקורי שיכתוב עבור הסרט, אך הצעתו נדחתה, מכיוון שהשחקנית אינגריד ברגמן הסתפרה בתספורת קצרה, ולא ניתן היה לצלם מחדש את הסצינות שבהן הושמע השיר. שטיינר נאלץ לבנות את כל הרקע המוזיקלי של הסרט על בסיס לחנו של הופפלד. מאז בוצע השיר בסרטים רבים (ביניהם "נדודי שינה בסיאטל" (1993)), אך הוא קשור בתודעת הקהל עם הקסם והרומנטיקה של הסרט "קזבלנקה". פיסקה מוזיקלית מתוך הסרט משמשת כיום כחלק מן הליווי המוזיקלי לסרטון הקצר המקדים את כל סרטי אולפני האחים וורנר. השיר נחשב כיום לאחד השירים האהובים והמושמעים בהיסטוריה המוזיקלית של ארצות הברית, ומשמש כסטנדרט - מנגינה ידועה ומוכרת בקרב מוזיקאים, לרוב בתחום מוזיקת הג'אז.

הופפלד חיבר מוזיקה למספר רב של מחזות בברודוויי ומספר סרטי קולנוע. עוד בטרם הצלחת "עם חלוף הזמן" בסרט "קזבלנקה" נחשב הופפלד לפזמונאי מוכשר ומצליח.

בזמן מלחמת העולם השנייה שימש הופפלד כבדרן צבאי, והופיע במחנות הצבא האמריקני ובבתי חולים צבאיים.

הופפלד נפטר בשנת 1951 בניו ג'רזי.

קישורים חיצוניים
----------------

* הרמן הופפלד, במסד הנתונים הקולנועיים IMDb (באנגלית)
* הרמן הופפלד, באתר AllMovie (באנגלית)
* הרמן הופפלד, באתר AllMusic (באנגלית)
* הרמן הופפלד, באתר MusicBrainz (באנגלית)
* הרמן הופפלד, באתר Discogs (באנגלית)
* הרמן הופפלד, באתר SecondHandSongs
* הרמן הופפלד, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007339757805171
* BIBSYS: 90588345
* BNE: XX1054111
* BnF: cb14807056d (data)
* CiNii: DA13364247
* GND: 134925718
* ISNI: 0000 0000 8382 3782
* LCCN: no96035148
* LNB: 000047807
* MusicBrainz: f33b01b1-a4d0-4017-b41e-8bb4241e7275
* NDL: 001171279
* NKC: xx0173944
* SNAC: w6pg4zrt
* SUDOC: 153416718
* Trove: 1492958
* VIAF: 51954618
* WorldCat: lccn-no96035148

 |
**תומאס ריזלי אודיהמבו** (באנגלית: **Thomas Risley Odhiambo**; ‏4 בפברואר 1931 – 26 במאי 2003) היה פרופסור קנייתי לאנטומולוגיה ופעיל סביבתי, שהקים וניהל מרכז מחקר מדעי באפריקה.

ביוגרפיה
--------

תומאס אודיהמבו היה בן שבט הלואו, השוכן על גדות אגם ויקטוריה.
רכש את השכלתו התיכונית במסנו, בית ספר הספר של המיסיון בקניה, אותו סיים ב-1949. הוא היה קפטן קבוצת ההוקי במקום, לקח חלק במקהלה והיה מנהלה ומנצחה. הוא הקים את "החברה הפילוסופית" בבית הספר.

בשנים 1950–1953 למד ביולוגיה באוניברסיטת מקררי (Makerere) בקמפלה, אוגנדה. במקררי ערך את כתב העת למחקרי לשון. עבד ארבע שנים כאנטומולוג במשרד החקלאות של אוגנדה וב-1959 נסע לאנגליה לעשות תואר שלישי. הוא בעל דוקטורט מקווינס קולג' באוניברסיטת קיימברידג'. הוא קיבל את תואר הדוקטור בשנת 1965, אותו עשה בהדרכת וינסנט ויגלסוורת'. העבודה הניבה ארבעה עשר מאמרים מדעיים. בשנים 1965–1970 לימד זואולוגיה באוניברסיטת מזרח אפריקה בניירובי. ב-1970 הקים את המחלקות לחקלאות ואנטומולוגיה באוניברסיטת ניירובי.

אודיהמבו שאף להקים מרכז מצוינות שבו יחקרו, ירצו וידריכו מומחים לאנטומולוגיה. הוא רתם לחזונו את פרופ' קרל ג'רסי, אבי הגלולה. בשנת 1969 קונסורציום של אקדמיות למדעים את חסותו ליסוד מרכז לחקר החרקים בקניה (בהן האקדמיה הלאומית הישראלית למדעים). הוא הוקם רשמית ב-1970 ונקרא ICIPE ‏(International Centre of Insect Physiology and Ecology) ובראשו עמד אודיהמבו. במכון נוהלו ומנוהלים מחקרים, נערכות הדרכות והוכשרו למעלה מ-120 דוקטורנטים אפריקאים לאנטומולוגיה. ב-1994, בתום שתי שנות שבתון סולק מהמכון, באותה שנה נערך סמינר לכבוד פרישתו. מחליפו כמנהל המכון היה ד"ר הרן משווייץ.

בנוסף למכון היה שותף בהקמתם של שני מוסדות נוספים: בשנת 1983 בטריאסטה, איטליה, את האקדמיה העולמית למדעים השלישית ובשנת 1985 בניירובי את האקדמיה האפריקאית למדעים וכיהן כנשיאה עד לשנת 1995. היה מייסד שותף ומנהל של פורום המחקר והפיתוח המדעי באפריקה (RANDFORUM.

הוא גם ייסד הוצאה לאור של ספרי מדע לילדים, תיכון ליד מומבסה וכתב שישה ספרים לילדים.

אודיהמבו הלך לעולמו מסרטן הכבד כשהוא חסר כל בהיותו בן שבעים ושתיים.

פרסים ואותות כבוד
-----------------

* 1987 – פרס אפריקה למנהיגות ביחד עם נשיא סנגל עבדו דיוף.
* מדליית אלברט איינשטיין.
* הפרס הבינלאומי גולד מרקורי.
* מדליית זהב מטעם הקונגרס הבינלאומי להגנה על צמחים.
* תואר דוקטור לשם כבוד מאוניברסיטת אוסלו.
* חבר החברה הפילוסופית האמריקאית.

לקריאה נוספת
------------

* רחל גלון, **מגב האתון לעידן הסילון: סיפור חייה ופועלה של פרופסור רחל גלון כפי שסופר לנעמי לבנון-קשת**, קווים הוצאה לאור, 2008, עמ' 127–164.

* Thomas A. Bass, Camping with the Prince, Moyer Bell, London, 1997, pp. 53–86.
* Rachel Galun and Onesmo K. ole-MoiYoi, Obituary: Thomas Risley Odhiambo (1931-2003) Nature 2003, ISSU 6954, page 142.

קישורים חיצוניים
----------------

* איסאן מסעוד, "תומאס אודיהמבו - אנטומולוג בעל חזון רותם את המדע לטובת העניים" (הספד), גארדיאן, 23 ביוני 2003
* ג'יימס נגורג'ה, "קניה מתאבלת על לכתו של ענק מדעי", באתר Science and Development Network, ‏28 במאי 2003
* "ההיסטוריה שלנו", באתר מכון ICIPE
* "הבוגרים הידועים של בית ספר מסנו" (אורכב 31.08.2012 ב WebCite), באתר בית הספר מסנו

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 90548540
* BnF: cb123809541 (data)
* GND: 170676501
* ISNI: 0000 0000 3211 7132
* LCCN: n88270697
* NTA: 087211963
* SNAC: w61g98xs
* VIAF: 73933692
* WorldCat: lccn-n88270697

 |
**הרברט שמאלץ** (באנגלית: **Herbert Schmalz**‏: 1 ביוני 1856 – 24 בנובמבר 1935) היה צייר אנגלי.

ביוגרפיה
--------

שמאלץ נולד באנגליה לקונסול הגרמני גוסטב שמאלץ ולאשתו האנגליה מרגרט קרמייקל, בתו הבכורה של הצייר, ג'יימס וילסון קרמייקל. הוא קיבל השכלה בסיסית בציור בלונדון, תחילה בבית הספר לאמנות סאות' קנזינגטון (בשנת 1896 שינה את שמו לקולג' המלכותי לאמנות (RCA)) ואחר כך באקדמיה המלכותית לאמנויות (RA), שם למד אצל פרנק דיקסי, סטנהופ פורבס וארתור האקר. הוא המשיך את לימודיו באקדמיה המלכותית לאמנויות היפות של אנטוורפן.

לאחר שובו ללונדון עשה לעצמו שם כצייר היסטוריה, עם סגנון המושפע מהפרה-רפאליטים והאוריינטליסטים. ב-1884 הציג בהצלחה את ציורו באקדמיה המלכותית לאמנויות. לאחר מסע לירושלים בשנת 1890 הוא יצר סדרה של ציורים עם נושאי הברית החדשה, כאשר "השיבה מגולגולתא" (1891) הוא אחד הידועים ביותר.

לאחר 1895 שמאלץ צייר יותר פורטרטים. בשנת 1900 הוא ערך תערוכת יחיד גדולה באגודה לאמנות יפה ברחוב בונד.

שמאלץ היה מיודד עם ויליאם הולמן האנט, ואל פרינספ ופרדריק לייטון.

ב-1918, לאחר שגרמניה הובסה במלחמת העולם הראשונה, הוא אימץ את שם הנעורים של אמו.

גלריה
-----

* השיבה מגולגולתה, 1890השיבה מגולגולתה, 1890
* מבטה האחרון של מלכת זנוביה על תדמור, 1888מבטה האחרון של מלכת זנוביה על תדמור, 1888
* אימוגן (מסימבלין של ויליאם שייקספיר), 1888אימוגן (מסימבלין של ויליאם שייקספיר), 1888
* נידיה, הילדה העיוורת של פומפיי, 1890נידיה, הילדה העיוורת של פומפיי, 1890

קישורים חיצוניים
----------------

ויקישיתוף מדיה וקבצים בנושא **הרברט שמאלץ** בוויקישיתוף

הערות שוליים
------------

1. ↑  Herbert Gustave Schmalz (1856-1935), www.christies.com (באנגלית)
2. ↑  Trevor Blakemore, The art of Herbert Schmalz: with monographs on certain pictures by various writers, and 64 illustrations (London: 1911
3. ↑  Apollo, Volume 23 (1976), p. 291.

|  |  |
| --- | --- |
| בקרת זהויות עריכת הנתון בוויקינתונים | 
* AGSA: 3075
* ISNI: 0000 0000 6852 8419
* RKD: 70654
* SNAC: w6rg0762
* SUDOC: 160398231
* ULAN: 500026590
* VIAF: 95845854
* WorldCat: viaf-95845854

 |
**תֵמי והרווק** (באנגלית: **Tammy and the Bachelor**) סרט קולנוע אמריקאי מסוגת קומדיה רומנטית משנת 1957 עם דבי ריינולדס ולזלי נילסן בתפקידים הראשיים.

התסריט מבוסס על הרומן:"Tammy Out of Time" של הסופרת סיד ריקט סאמנר משנת 1948. הצלחת הסרט הביאה להפקות נוספות ב"סדרת תמי":

* "נשיקתה הראשונה של תמי" (1961) עם סנדרה די וג'ון גאווין.
* תמי והדוקטור (1963) עם סנדרה די ופיטר פונדה.
* תמי והמיליונר (1967) עם דבי ווטסון.

השיר "תמי" המושר על ידי דבי ריינולדס היה מועמד לפרס אוסקר לשיר המקורי הטוב ביותר. השיר הסנטימנטלי הזה הפך לשיר המזוהה ביותר של ריינולדס, היה ראשון במצעד הבילבורד והפך תוך זמן קצר לתקליט זהב. בוצע על ידי מבצעים רבים כמו: אנדי ויליאמס, טריני לופז, ננסי סינטרה ועוד.

תקציר העלילה
------------

תמי (דבי ריינולדס) היא נערה בת 17 הגרה ביחד עם סבה (וולטר ברנן) בבית סירה במיסיסיפי על גבול לואיזיאנה. היא עוסקת בעבודות בית ומדברת כל הזמן עם העז שהיא חברתה הטובה ביותר. הסב מתפרנס מייצור בלתי חוקי של ליקר מתירס.

יום אחד מתרסק מטוס לתוך הביצה קרוב לביתם. תמי וסבה יוצאים בסירה למקום ההתרסקות ומוצאים שם בחור פצוע ומעולף. הם לוקחים אותו לבית הסירה ותמי מטפלת בו עד שהוא מתעורר ומספר ששמו פיטר ברנט (לזלי נילסן). לאחר שהוא מתאושש הוא חוזר לביתו לא לפני שהוא מבטיח לסבא שאם יקרה לסבא דבר תוכל תמי לגור בבית משפחתו.

לאחר זמן נעצר הסבא בגלל עיסוקו הבלתי חוקי ונשלח לכלא. תמי הולכת ברגל עם עיזתה לבית האחוזה של משפחת ברנט. היא מוסרת לפיטר שהסבא איננו והוא מניח שהוא מת. פיטר מקיים את הבטחתו לסבא ובהסכמת אמו (פיי ריי) עוברת תמי לגור בבית משפחת ברנט. יחסה של גב' ברנט משתנה כאשר תמי מגלה כי סבה נמצא בכלא. דודתו של פיטר, רני (מילדרד נטוויק) מחבבת את תמי ומעודדת אותה. עם הזמן לומדת תמי הכפרית את מנהגי הבית ומתחילה להתחבב על המשפחה. פיטר מתייחס אליה כילדה ויש לו חברה רצינית בשם ברברה (מלה פאוורס).

פיטר עושה ניסיונות בפיתוח זן עגבניות ותמי תומכת בו. לאחר סערה ההורס את השתילים שלו הוא מתייאש ומחליט לקבל הצעה לעבוד בפרסום. תמי כועסת על כך וחוזרת לביתה שם מחכה לה הסבא שהשתחרר מהכלא. פיטר מגיע למסקנה שהוא מעדיף את תמי על ברברה. הוא הולך לבית הסירה ופוגש את תמי והם מתנשקים בפעם הראשונה.

קישורים חיצוניים
----------------

* "תמי והרווק", במסד הנתונים הקולנועיים IMDb (באנגלית)
* "תמי והרווק", באתר AllMovie (באנגלית)
* "תמי והרווק", באתר Rotten Tomatoes (באנגלית)
* "תמי והרווק", במסד הנתונים הקולנועיים KinoPoisk (ברוסית)
* קדימון לסרט תמי והרווק, באתר יוטיוב
* דבי ריינולדס שרה "תמי", בערוץ יוטיוב
* תמי והרווק, באתר TCM
**אוגוסט ברימזה** (בגרמנית: **August Brömse**; ‏ 2 בספטמבר 1873 – 7 בנובמבר 1925) היה תחריטאי וצייר גרמני בוהמי.

ביוגרפיה
--------

הוא היה בנו של קרל יוהאן ברימזה, צייר דקורטיבי מרוסטוק. לאחר שלמד בבית המלאכה של אביו קיבל שיעורים בבית ספר פרטי בברלין, אצל אדולף שלאביץ. משנת 1892 היה באקדמיה לאמנויות, שם למד אצל ולדר פרידריך, כריסטיאן לודוויג בוקלמן וצייר החיות, פאול מאיירהיים. הוא גם לקח קורסים באנטומיה אצל רודולף וירכו. השכלתו האמנותית הושלמה בשיעורים פרטיים בתחריט בהוראת החרט היהודי לואיס ג'קובי.

לאחר מכן חזר הביתה ועבד כאמן עצמאי. שם, ב-1902–1903, יצר את מחזור התחריט הגדול הראשון שלו, "המוות והעלמה", בארבעה עשר גיליונות. הוא זכה במדליית זהב בשנת 1906, בתערוכה בפריז. התחריטים נרכשו בסופו של דבר על ידי מוזיאון בברלין.

מעודד מהצלחתו בפריז, עבר לפראג, שם התחיל שוב כאמן עצמאי. בשנים 1906 עד 1908 הוא עבד על מחזור נוסף, בן עשרה גיליונות, שנקרא "כל הקיום הוא צער גדול". ב-1907 החל לעבוד עם תחריטים צבעוניים ובשנותיו האחרונות הוא יצר ציורים בצבע שעשה בעצמו.

הוא התחתן בשנת 1910, לאלס שונמן ונולד להם בן אחד. באותה שנה מונה לחבר מן המניין ב"חברה לקידום המדע והאמנות" ומונה לפרופסור באקדמיה לאמנויות יפות. תלמידו הידוע ביותר שם היה מיקולש גלנדה. הוא גם היה חבר ב"איגוד האמנים הגרמנים בבוהמיה".

לאחר הקמת צ'כוסלובקיה, ב-1920, הוא הפך ליו"ר הכבוד של אגודת ציירים צעירים, הידועה בכינויה "הצליינים", שרבים מחבריה היו תלמידיו לשעבר.

הוא נפטר משחפת ב-1925.

גלריה
-----

* ישוישו
* פרומתאוספרומתאוס
* האלמנההאלמנה

קישורים חיצוניים
----------------

ויקישיתוף מדיה וקבצים בנושא **אוגוסט ברימזה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010838909905171
* GND: 120315696
* ISNI: 0000 0000 6682 9955
* LCCN: n78076535
* NKC: jn20000400296
* RKD: 215884
* SUDOC: 24083187X
* ULAN: 500073033
* VIAF: 54975893
* WorldCat: lccn-n78076535

 |
**תמורה דמוגרפית** או מעבר דמוגרפי היא תופעה דמוגרפית שבאה לתאר את מעברן ההדרגתי של מדינות בלתי מפותחות מילודה, ותמותה גבוהות לילודה ותמותה נמוכות.
את המונח טבע לראשונה הדמוגרף האמריקאי וורן תומפסון ב-1929, לאחר ששם לב כי במדינות המפותחות (בעיקר במערב) החלו שיעורי התמותה לרדת (בעיקר בגלל צניחה בתמותת תינוקות) מהמחצית השנייה של המאה ה-19, ובעקבות זאת ירדו גם שיעורי הילודה.

כיום, כל המדינות המפותחות השלימו את התמורה הדמוגרפית והן מאופיינות בשיעורי ילודה נמוכים; רוב המדינות המתפתחות נמצאות בתהליך, חלקן כבר לקראת סיומו. יוצאות מן הכלל הן מדינות עניות, בעיקר באפריקה שמדרום לסהרה ומספר מדינות באסיה.

רקע היסטורי
-----------

בתחילת המאה ה-19 אופיינו מדינות במערב בשיעורי פריון גבוהים - עד כדי 5–7 ילדים לאישה (ארצות הברית סביב 7, בריטניה 5, צרפת 4.4). במקביל, שררו שיעורי תמותה גבוהים בקרב תינוקות וילדים עד גיל 5 - שהגיעו עד כדי שליש ויותר מהילדים. תוחלת החיים באירופה בתחילת המאה הייתה סביב 40 שנה. המהפכה התעשייתית הביאה לשיפור ניכר ברמת החיים, להקפדה על היגיינה ושיפורים במערכות הרפואה, ובעקבותיה החלה במחצית השנייה של המאה ה-19 צניחה בתמותת תינוקות וילדים. בעקבותיה ירדו שיעורי הפריון לרמות של כ-3 ילדים לאישה ואף למטה מכך. (ב-1900 היה שיעור הפריון בארצות הברית 3.9, בבריטניה 3.5 ובצרפת 2.8).

שלבי התמורה הדמוגרפית
---------------------

התמורה הדמוגרפית מחולקת בדרך כלל לארבעה או חמישה שלבים:

* בשלב הראשון רמות הילודה והתמותה גבוהות.
* בשלב השני שיעורי תמותת תינוקות וילדים יורדים
* בשלב השלישי שיעורי הפריון יורדים בחדות ובעקבותיהם שיעורי הילודה
* בשלב הרביעי שיעורי הילודה והתמותה מתייצבים ברמות נמוכות

התמורה הדמוגרפית השנייה
-----------------------

החל משנות השבעים של המאה העשרים החלה במדינות המפותחות תופעה חדשה שזכתה לשם "התמורה הדמוגרפית השנייה: תוחלת החיים החלה לעלות בעיקר בשל שיפור ניכר ברפואה ובמניעת תמותה, ובמקביל המשיכו שיעורי הפריון לרדת אל מתחת לשיעור התחלופה הדמוגרפי -2.1. ברוב המדינות שיעור הפריון ירד מתחת ל-2 ילדים לאישה, ובמדינות מסוימות אף לפחות מ-1.5.

קישורים חיצוניים
----------------

ויקישיתוף מדיה וקבצים בנושא **תמורה דמוגרפית** בוויקישיתוף
* , Demographic Transition in India

הערות שוליים
------------

1. ↑  מקור

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb120755621 (data)

 |
**צינורן השונית** (שם מדעי: *Magilus Antiquus*), הנקרא גם צינורן אילת, נפוץ מאוד בשוניות אלמוגים. הוא שייך למשפחת הצינורניים מקבוצת החלזונות שבסדרת האלמוגיתאים. צינורנים אלה הם חלזונות החיים על אלמוגים, והם הסוג היחיד שהסתגל לחיים יציבים.

בתחילת חייו, **צינורן השונית** הוא חילזון בעל קונכייה צינורית דחוסה ומפותלת. כאשר הוא מגיע לגודל של כ-22 מ"מ, שזה מצבו העוברי, הוא מתיישב התיישבות קבע על מושבת אלמוגים, על אלמוג גוש או על צורבן לשם הגנה, וממשיך לגדול שם.

לאחר שהתיישב, הקונכייה מתיישרת, מתרחבת והופכת לצינור גירני עבה שאורכו יכול להגיע לעשרות ס"מ. הקונכייה הלוליינית שנוצרה בתחילת חייו נשארת צמודה לצינור שבסופו של דבר מתכסה כולו על ידי שלד האלמוג הגדל. צינור זה נפתח מעל פני האלמוג. גודלו של פתח הקונכייה הוא כ-25 מ"מ והוא סגור במכסה קרני חום הדבוק לשריד הרגל של החילזון. בזמן גירויים שונים, כגון תחושת סכנה, הרגל מתכווצת והצינור נסגר באמצעות המכסה. הצינורן מפריש גיר לתוך הקונכייה ואוטם את נפחה כדי שלא תימס כתוצאה מהתנאים החומציים השוררים בחלל האבן וכך היא נראית מאובנת. הצינורן עצמו חי בקרבת פתח הקונכייה.

**צינורן השונית** משפיע על גודלו של האלמוג, ולכן כל עוד הצינורן גדל גם האלמוג גדל. דבר זה קורה מאחר שרוב שטחו של הצינור נמצא ברקמת השלד של האלמוג.

**צינורן השונית** ניזון בעזרת רשתות ריר נרחבות וארוכות היוצאות וחוזרות אל תוך פיו, ונפרשות על פני השטח עם תנועת המים, וכך תופסות את מזונו של הצינורן - שברי אצות, שרידי בעלי חיים ופלנקטון. כך ניתן לומר שהוא צרכן שניוני, כלומר טורף.

ה**צינורנים** יכולים לחיות גם בתור קבוצה באלמוג אחד, ורביתם מתבצעת על ידי הדגרת ביצים עד לבקיעתן בתוך צינור הנקבות.

קישורים חיצוניים
----------------

ויקישיתוף מדיה וקבצים בנושא **צינורן השונית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**גיירמו גורוסטיסה** (בספרדית: **Guillermo Gorostiza**; ‏15 בפברואר 1909 – 23 באוגוסט 1966) היה כדורגלן ספרדי, ששיחק בעמדת החלוץ.

גורוסטיסה נולד בסנטורצי שבספרד. הוא שיחק 14 שנים במועדונים אתלטיק בילבאו וולנסיה, כששם שיחק 255 משחקים וכבש 178 שערים בלה ליגה. בתקופה זו זכה איתם ב-11 תארים.

גורוסטיסה שיחק בנבחרת ספרד בין השנים 1930–1941 וגם שיחק במונדיאל 1934.

במהלך הקריירה שלו נאבק גורוסטיסה באלכוהוליזם, וזה בסופו של דבר הוביל לבעיות כלכליות קשות. הוא נמצא ללא רוח חיים ב-23 באוגוסט 1966 בבית האבות סנטה מריה שבבילבאו, בגיל 57.

קריירת משחק
-----------

### אתלטיק בילבאו

גורוסטיסה נולד ב-15 בפברואר 1909 בסנטורצי שבספרד. הוא התחיל את הקריירה המקצועית שלו בארנס גצ'ו ולאחר מכן עבר לראסינג פרול לפני שהתחיל לשחק עבור אתלטיק בילבאו. בשנת 1929 ערך גורוסטיסה את הופעת הבכורה שלו בלה ליגה במדי אתלטיק ב-1 בדצמבר 1929 נגד ריאל מדריד, ומשם כבש 37 שערי ליגה בשתי העונות הראשונות וזכה בארבע אליפויות ספרד ובארבעה גביעי מלך.

גורוסטיסה היה חבר בהתקפת אתלטיק שכללה גם את באטה, חוסה איראראגורי, צ'יררי השני, לפואנטה ואת ויקטור אונמונו, שאומנו על ידי פרד פנטלנד האנגלי. גורוסטיסה זכה פעמיים בתואר הפיצ'יצ'י והיה לשחקן השני שזוכה בפרס אחרי פרנסיסקו ביאנזובס. בגמר הגביע הספרדי של 1933 כבש גורוסטיסה את שער השוויון נגד ריאל מדריד בברצלונה בניצחון 1–2.

במהלך מלחמת האזרחים בספרד שיחק גורוסטיסה במועדון אוסקאדי, קבוצה שנוצרה על פי הצעתו של חוסה אנטוניו אגיירה, נשיא חבל הבסקים ואתלט לשעבר. לאחר סיום מלחמת האזרחים חזר לעונה נוספת באתלטיק ולאחר מכן עזב לולנסיה. גורוסטיסה כבש 106 שערים ב-140 הופעות עבור אתלטיק בילבאו.

בוולנסיה זכה גורוסטיסה פעמיים בלה ליגה ובגביע ספרדי אחד. בעונת 1941/1942 בלה ליגה כבש 20 שערים ב-24 משחקים, כשבסך הכל כבש 72 שערים ב-115 הופעות עבורה.

לאחר שעזב את ולנסיה, שיחק גורוסטיסה בכמה קבוצות לפני הפרישה. הוא שיחק בברקאלדו, juvencia וב-CD לוגרונייס.

בשנת 1949 סיים את הקריירה המקצועית שלו כשחקן.

### קריירת נבחרת

בעודו באתלטיק בילבאו, עשה גורוסטיסה את הופעת הבכורה שלו בנבחרת ספרד ועשה אותה נגד צ'כוסלובקיה ב-14 ביוני 1930. במונדיאל 1934, המונדיאל הראשון של ספרד בהיסטוריה, הוא שיחק בניצחון 1–3 נגד ברזיל ובתיקו 1-1 נגד איטליה.

גורוסטיסה שיחק את משחקו האחרון ב-12 בדצמבר 1941 במשחק ידידות נגד שווייץ בולנסיה.

תארים
-----

אתלטיק בילבאו
* אליפות ספרד (4):   
 1929/1930, 1930/1931,   
 1933/1934, 1935/1936
* הגביע הספרדי (4):   
 1930, 1931, 1932, 1933
* אליפות הבסקים (7):   
 1930/1931, 1931/1932, 1932/1933,   
 1933/1934, 1934/1935, 1938/1939, 1939/1940

ולנסיה
* אליפות ספרד (2):   
 1941/1942, 1943/1944
* הגביע הספרדי: 1941

אישיים
* תואר הפיצ'יצ'י (2):   
 1929/1930, 1931/1932

קישורים חיצוניים
----------------

* פרופיל, באתר Transfermarkt
* פרופיל, באתר BDFutbol
* פרופיל, באתר National Football Teams

| **‏‏נבחרת ספרד‏ - מונדיאל 1934** |
| --- |
|  בוסק | 
 קמפנאל | 
 צ'אצ'ו | 
 סילאורן | 
 סיריאקו | 
 פדה | 
 גורוסטיקה | 
 אילריו | 
 איראראגורי | 
 לפואנטה | 
 לאנגרה | 
 לקווה |
 מרקולטה | 
 מרין |
 מוגרסה |
 נוגס |
 קינקוסס |
 רגיירו |
 סולה |
 ונטולרה |
 סבלו |
 זאמורה |
מאמן: גארסיה סלסר
 | ספרדספרד |


|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1702850

 |
**אסטוניה נטלה חלק באירוויזיון למקהלות** פעם אחת החל מתחילת התחרות ב-2017, כאשר שלחה את "מקהלת הנשים האסטוניות" כנציגתה בתחרות.

היסטוריה
--------

ב-27 בפברואר 2017 הודיעה אסטוניה כי הם יערכו להופעת הבכורה שלהם בתחרות של 2017.

המקהלות והשירים שייצגו את אסטוניה באירוויזיון למקהלות
-----------------------------------------------------

 שורה בצהוב מסמלת **ניצחון** של המתמודדת באותה תחרות  

 שורה באפור מסמלת תחרות בה המתמודדת הגיעה למקום ה**שני**  

 שורה בחום מסמלת תחרות בה המתמודדת הגיעה למקום ה**שלישי**  

 שורה באדום מסמלת תחרות בה המתמודדת דורגה במקום **האחרון**  

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר


| שנה | מבצע | שירים | שפה | מיקום |
| --- | --- | --- | --- | --- |
| 2017 | מקהלת הנשים האסטוניות | "Absolute Tormis" | אסטונית | אין |

השדרנים מטעם אסטוניה
--------------------

| שנה | שדרן |
| --- | --- |
| 2017 | אירו ראון |

ראו גם
------

* האירוויזיון למקהלות

קישורים חיצוניים
----------------

* 

* אתר האינטרנט הרשמי של אסטוניה באירוויזיון למקהלות
**דינמו לנינגרד** (ברוסית: **Динамо Ленинград**) היה מועדון בנדי מקצועני מהעיר לנינגרד.

הקבוצה זכתה באליפות העיר 8 פעמים (1935, 1936, 1938, 1939, 1941, 1945, 1946, 1947). בזירה הלאומית הישג השיא של הקבוצה הוא מקום שלישי בעונת 1936 והעפלה לגמר הגביע הסובייטי בעונת 1947.

היסטוריה
--------

הקבוצה הוקמה בשנת 1942 כחלק מאגודת ספורט דינמו, שהיוותה לאגודת הספורט של אנשי שירותי הביטחון. 

הקבוצה הייתה ממייסדות אליפות ברית המועצות בבנדי ובעונת הבכורה שלה בשנת 1937 סיימה במקום השלישי, באותה עונה שבה דינמו מוסקבה זכתה באליפות המדינה. 

בעונת 1948 ארגוני הספורט הממשלתיים השקיעו יותר בפיתוח תחום ההוקי קרח על חשבון הבנדי ועד 1952 הקבוצה פורקה. 

ב-1962 הוקמה מחדש ועד 1965 התמודדה בליגה הבכירה, עת פורקה שוב, הפעם באופן סופי. שחקני הקבוצה עברו לשחק בקבוצת סברוניקל מהעיר מונצ'גורסק שבמחוז מורמנסק

מאמני הקבוצה
------------

* פאבל באטירב (1927 - 1936)
* מיכאיל בוטוסוב (1936 - 1938)
* פ. באטירב (1938 - 1940)
* ולנטין פיודורוב (1940 - 1941)
* פ. באטירב (1944 - 1945)
* ו. פיודורוב (1945 - 1947)
* פיוטר דמנטייב (1948 - 1952)
* ו. פרודה (1961 - 1962)
* ו. גרלוייב, א. קוליוב (1962 - 1963)
* ו. קובאליוב (1963 - 1965)

תארים והישגים
-------------

* אליפות לנינגרד: 1935, 1936, 1938, 1939, 1941, 1945, 1946, 1947
* אליפות ברית המועצות: מקום שלישי 1937
* גביע ברית המועצות: גמר 1947
**כרומודינמיקה קוונטית על סריג** היא שיטה לפתרון בעיות בכרומודינמיקה קוונטית הכוללות קווארקים וגלואונים. בשיטה זו מחלקים את המרחב-זמן לרשת בדידה וסופית של נקודות שבהן פותרים את המשוואות.

**כרומודינמיקה קוונטית** היא התורה המסבירה את מקורו של הכוח הגרעיני החזק, והיא תורת שדות קוונטית. בכרומודינמיקה קוונטית באנרגיות נמוכות לא ניתן להשתמש בתורת ההפרעות, המשמשת לחישובים בתורות שדה קוונטיות אחרות, עקב קבוע הצימוד החזק שהוא גדול באנרגיות נמוכות.

חישובים אופייניים בחישובי סריג הם למשל מסה של חלקיקים מורכבים (כגון מזונים). לחלופין, ניתן בעזרת מדידת מסת חלקיקים מורכבים וחישובי סריג, לחשב את מסת הקווארקים הבודדים. מסת קווארק אינה ניתנת למדידה, כיוון שקווארקים לא נמצאים חופשיים בטבע אלא תמיד מסתדרים בחלקיקים מורכבים ונטולי מטען צבע.

עקרונות
-------

את המרחב ("הרצף", continuum) מחליפים בסריג. צעד הסריג נקרא לרוב a וגודל הסריג הכולל הוא האורך בכל אחד מארבעה הממדים, {\displaystyle \ L\_{x}\cdot L\_{y}\cdot L\_{z}\cdot T}. בגבולות הסריג מציבים תנאי שפה מחזוריים. את הנגזרת הרגילה מחליפים בנגזרת בדידה,

{\displaystyle \ \partial \_{\mu }\phi (x)\rightarrow {\frac {1}{a}}[\phi (x+a{\hat {\mu }})-\phi (x)]}.
תחילה מחשבים את הקונפיגורציות של הגלואונים, שגם תלויות בקווארקים, בעזרת דגימה של הפעולה בשיטת מונטה קרלו.

לאחר קבלת הקונפיגורציות מחשבים את הגדלים הרצויים, בעזרת פונקציות קורלציה של השדות החיצוניים המשתתפים בתהליך. למשל, לחישוב מסה של מזון, מחשבים את הקורלטור של שני מזונים זהים.

לשם קבלת גדלים פיזיקליים נדרש כיול הסריג על פי גדלים פיזיקליים מדודים. לרוב צעד הסריג אינו גודל קבוע אלא מכוייל על פי קבוע הצימוד, ותכונה של הפאיון כמו המסה או מקדם הצורה (form factor).

דיוק
----

השגיאות המרכזיות בחישוב נובעות מהדיסקרטיזציה, ולכן תלויות בצעד הסריג - אפשר לראות את התלות בפיתוח לטור על פי צעד הסריג. כדי לשפר את החישוב לתוצאה מדויקת יותר, ניתן לבטל את התוצאות בסדרים הנמוכים בטור. כיום נהוג לבטל את הסדר הראשון (התלוי ליניארית ב-a), כך שהשגיאה הגדולה ביותר תלויה ב-a^{2}.

מסת הקווארקים הקלים, u ו-d משפיעה מאוד על הזמן של החישוב. מסה קלה יותר פירושה זמן חישוב ארוך יותר, ולכן המסות הנהוגות כיום גבוהות מהמסות האמיתיות. ההפרש בין המסה האמיתית למסה המחושבת הוא שגיאה נוספת בחישוב.

גודל הסריג הסופי (L) גם הוא יוצר שגיאה. בחישובים בהם השגיאה הזו משמעותית משפרים גם את הסדר הראשון ב-L.

השגיאה הסטטיסטית בחישוב היא השגיאה הנובעת מהשוני בין הקונפיגורציות השונות של הגלואונים.

קישורים חיצוניים
----------------

ויקישיתוף מדיה וקבצים בנושא **כרומודינמיקה קוונטית על סריג** בוויקישיתוף
**בייארד טיילור** (באנגלית: **Bayard Taylor**;‏ 11 בינואר 1825 – 9 בדצמבר 1878) היה סופר, מבקר ספרות, מתרגם ודיפלומט אמריקאי.

ביוגרפיה
--------

טיילור נולד בעיירה בפנסילבניה למשפחת קווייקרים. הוא התחיל לכתוב שירה בגיל צעיר ואת ספרו הראשון פורסם בשנת 1844.

את הכסף שהוא קיבל ממכירת הספר, בייארד טיילור ניצל למימון נסיעה לאירופה בה הוא טייל כשנתיים. דיווח על המסע פורסם בעיתונות בארצות הברית ובשנת 1846 יצאה לאור ספר שמאגד את המאמרים שכתב במהלך הנסיעה. בשנת 1848 הוא נשלח על ידי הוראס גרילי לקליפורניה במטרה לתת דיווח על הבהלה לזהב. בדרך חזרה הוא עבר דרך מקסיקו. בשנת 1850 טיילור פסרם ספר על המסע למקסיקו וספר זכה לפופולריות רבה בארצות הברית ובבריטניה.

בשנת 1849 ביירד טיילור התחתן, אך כעבור שנה אשתו נפטרה משחפת.

בשנת 1851 הוא הגיע למצרים והמשיך לארצות נוספות באזור. הוא היה בין הראשונים שניסו חשיש ותיארו את השפעתו. בשנת 1852 טיילור היה בסין ושם הצטרף למשלחת של מת'יו פרי ביפן.

בשנת 1853 טיילור חזר למולדת וערך מסע הרצאות על ארצות בהם ביקר.

בשנת 1856 טיילור חזר לאירופה ובשנת 1857 התחתן עם מריה הנסן.

בשנת 1862 טיילור החל לעבוד במחלקת המדינה של ארצות הברית ונשלח לנציגות ארצות הברית ברוסיה. בשנת 1864 הזוג חזר לארצות הברית ובילה מספר שנים במסעות במערב.

בשנת 1870 בייארד טיילור פרסם את ספרו ג'וזף וחברו: סיפור מפנסילבניה.

בשנת 1878 אושר מינוי של באיירד טיילור לשגריר בברלין. לאחר מספר חודשים בתפקיד הוא נפטר.

טיילור תרגם את פאוסט לאנגלית ותרגום זה עבר מספר מהדורות, אחרונה בשנת 1973.

קישורים חיצוניים
----------------

ויקישיתוף מדיה וקבצים בנושא **בייארד טיילור** בוויקישיתוף
* קורות חיים
* ספר על הנסיעה לארצות הים התיכון
* בייארד טיילור, באתר אנציקלופדיה בריטניקה (באנגלית)
* כתבי בייארד טיילור בפרויקט גוטנברג (באנגלית)
* בייארד טיילור, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268840305171
* BIBSYS: 90719511
* BNE: XX1285983
* BnF: cb124468985 (data)
* CANTIC: a11440739
* CiNii: DA02394155
* DSI: 11275
* GND: 118756311
* ISNI: 0000 0001 0875 0373
* LCCN: n50008674
* LNB: 000175433
* MusicBrainz: 92c32124-238e-45e1-8f84-8c07fa52c184
* NDL: 00771553
* NKC: kup19950000100627
* NLA: 35540794
* NLG: 115948
* NTA: 073021229
* RERO: 02-A003889930
* SNAC: w6t72j1h
* SUDOC: 033619476
* Trove: 989643
* ULAN: 500118309
* VcBA: 495/269961
* VIAF: 17317198
* WorldCat: lccn-n50008674

 |
**אשמן כיס עירום־צוואר** (שם מדעי: *Saccolaimus saccolaimus*) הוא מין של עטלף מהסוג אשמן הכיס החי בתת-היבשת ההודית, דרום-מזרח אסיה ואוקיאניה במדינות אוסטרליה, בנגלדש, הודו, אינדונזיה (באיים ג'אווה, באלי, סומטרה, בורנאו ואיי מאלוקו), מלזיה, פפואה גינאה החדשה, הפיליפינים, איי שלמה, סרי לנקה, תאילנד ומיאנמר במגוון בתי גידול כמו יערות גשם, יערות אקליפטוס, יערות יבשים, סוואנות, חופים וביצות.

מאפיינים
--------

אורכו של עטלף זה הוא עד 12 סנטימטרים ומשקלו עד 61 גרמים. העטלף בעל פרווה בצבע שחור. לאשמן הכיס גוף גוצי וכבד, ראש גדול, משולש ופחוס וכנפיים ארוכות וצרות. החרטום קצר ושטוח, הלוע מוארך במעט והשפתיים שסועות. האוזניים קצרות, עגולות ומחודדות בקצה והצפירים שלהן קצרים ועגולים. העיניים גדולות ובולטות והנחיריים רחבים וצינוריים. הזנב מכוסה בקרום התעופה להוציא את הקצה החשוף דמוי הנדן.
אשמני הכיס פעילים לאחר רדת החשיכה במשך מספר שעות ומבלים את שעות היום בשינה בסבך, מחילות, קברים, מערות, מבנים נטושים, עצים וסלעים. הם חיים בדרך כלל בבדידות או במושבות קטנות (29-2 פרטים) אך מינים אחרים מהסוג נראים לעיתים במושבות של מאות בודדות. במקומות מסוימים יש נדידות עונתיות מאזורים חמים לאזורים קרירים יותר.

אשמני הכיס צדים עשים, פשפשאים, חגבאים, טרמיטים וחיפושיות ובשל מבנה גופם הכבד הם אינם יכולים לתמרן ביעילות ומחפשים מזון באזורים פתוחים יחסית כמו חופת היער הגבוהה, בקצה היער או בקרחות יער. מאידך, הטיסה שלהם מהירה יחסית. האשמנים מאתרים את טרפם באמצעות איכון-הד, וחלק מהפולסים שהם מפיקים נשמעים לאוזן אנושית. הנקבה ממליטה גור יחיד מדי שנה. האשמן נמצא על פי הרשימה האדומה של IUCN במצב השימור ללא חשש עקב טווח תפוצה גדול ונוכחות במספר רב של אזורים מוגנים.

קישורים חיצוניים
----------------

ויקישיתוף מדיה וקבצים בנושא **אשמן כיס עירום-צוואר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. 1 2  אשמן כיס עירום-צוואר באתר הרשימה האדומה של IUCN
2. ↑  Wilson, D. E. & Reeder, D. M. (1993). Mammals Species of the World: A Taxonomic and Geographic Reference, Second Edition. Smithsonian Institution Press: Washington and London. p. 159.
3. ↑  Bonaccorso, F.J. (1998). Bats of Papua New Guinea. Washington, D.C.: Conservation International. pp. 243–245
4. ↑  Payne, J. & Francis, C.M. (1985). A Field Guide to the Mammals of Borneo. Sabah Society: Malaysia. p. 183
**בייבי באש** (אנגלית: Baby Bash; בעבר **בייבי ביש**; נולד בשם רוני ריי בראיינט ב-18 באוקטובר 1975) הוא זמר ראפ אמריקאי.

חייו
----

בייבי באש נולד בעיר ואלחו, קליפורניה, ארצות הברית וגדל עם הצד הלטיני של משפחתו. אמו המקסיקנית ואביו האנגלו-אמריקאי נאסרו כשהיה צעיר, מה שמנע ממנו להחזיק בקשר טוב איתם. באש גדל והתפתח אצל דודיו וסבתו, שם נחשף לסגנונות מוזיקה שונים. עבד עם מק דרה, ראפר שהיה פעיל משנת 1989 ועד מותו ב-2004.

הקריירה המוזיקלית של בייבי באש קיבלה תאוצה כאשר עבר ליוסטון, טקסס, שם פגש את הראפר סאות' פארק מכסיקן. לאחר מכן החליט להישאר באזור ולהתמקם בו. בעקבות היותו זמר סולו מצליח, שותף גם כחבר בלהקות ראפ כגון פוטנה דיוס, לטינו ולווט ו-N2DEEP. אלבום הבכורה של באש נקרא *Savage Dreams* והשתחרר בשנת 2001 בצורה לא פומבית. אלבומו ושיריו תפסו את תשומת לבם של חברת ההקלטות הבינלאומית Universal Records, אשר החתימה אותו בסוף 2001. בשנת 2003, בייבי באש הוציא לאור את אלבומו הראשון הרשמי *The Smokin' Nephew* ואת *Super Saucy* ב-2005. לאחרונה שותף בסינגל הראשון לצדה של פאולה דיאנדס "Doin' Too Much" מאלבום הבכורה שלה *פאולה דיאנדס*.

באוקטובר 2007 יצא אלבומו "Cyclone" שנקרא תחילה "Ronnie Ray All Day".

דיסקוגרפיה
----------

**בתור בייבי ביש:**

* 2001: *Savage Dreams*
* 2002: *On Tha Cool*
* 2003: *The Ultimate Cartel*

**בתור בייבי באש:**

* 2003: *The Smokin' Nephew*
* 2006: *Super Saucy*

קישורים חיצוניים
----------------

ויקישיתוף מדיה וקבצים בנושא **בייבי באש** בוויקישיתוף
* אתר האינטרנט הרשמי של בייבי באש

* בייבי באש, במסד הנתונים הקולנועיים IMDb (באנגלית)

* בייבי באש, באתר AllMusic (באנגלית)

* בייבי באש, באתר MusicBrainz (באנגלית)

* בייבי באש, באתר דיזר

* בייבי באש, באתר Discogs (באנגלית)

* בייבי באש, באתר Songkick (באנגלית)

* בייבי באש, באתר Genius

* בייבי באש, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14587603m (data)
* GND: 135366291
* ISNI: 0000 0001 1438 0460
* LCCN: no2003111666
* MusicBrainz: 1fe6717a-73b5-4e70-82c5-6b83a08c997d
* NKC: xx0041502
* SUDOC: 084288620
* VIAF: 12552773
* WorldCat: lccn-no2003111666

 |
**אשמן כיס פלי** (שם מדעי: *Saccolaimus peli*) הוא מין של עטלף מהסוג אשמן הכיס, החי ביערות הגשם של מרכז אפריקה ומערב אפריקה, במדינות הרפובליקה הדמוקרטית של קונגו, הרפובליקה של קונגו, אוגנדה, גבון, גינאה המשוונית, קמרון, ניגריה, גאנה, ליבריה וחוף השנהב.

מאפיינים
--------

אורכו של עטלף זה הוא 13 עד 16 סנטימטרים והוא בעל פרווה בצבע שחור. לאשמן הכיס גוף גוצי וכבד, ראש משולש גדול ופחוס וכנפיים ארוכות וצרות. החרטום קצר ושטוח, הלוע מוארך במעט והשפתיים שסועות. האוזניים קצרות, עגולות ומחודדות בקצה, והצפירים שלהן קצרים ועגולים. העיניים גדולות ובולטות והנחיריים רחבים וצינוריים. הזנב מכוסה בקרום התעופה, להוציא את הקצה החשוף דמוי הנדן.

אשמני הכיס פעילים לאחר רדת החשכה במשך כמה שעות. הם מבלים את שעות היום בשינה בסבך, במחילות, בקברים, במערות, במבנים נטושים, ובעצים וסלעים. הם חיים בדרך כלל בבדידות או במושבות קטנות (29-2 פרטים), אך מינים אחרים מהסוג נראים לעיתים במושבות של מאות בודדות. במקומות מסוימים יש נדידות עונתיות מאזורים חמים לאזורים קרירים יותר.

אשמני הכיס צדים עשים, פשפשאים, חגבאים, טרמיטים וחיפושיות. בשל מבנה גופם הכבד הם אינם יכולים לתמרן ביעילות ומחפשים מזון באזורים פתוחים יחסית, כמו חופת היער הגבוהה, בקצה היער או בקרחות יער. מאידך, מהירות התעופה שלהם גבוהה יחסית. האשמנים מאתרים את טרפם באמצעות איכון-הד, וחלק מהפולסים שהם מפיקים נשמעים לאוזן אנושית. הנקבה ממליטה גור יחיד מדי שנה. האשמן נמצא על פי הרשימה האדומה של IUCN במצב השימור ללא חשש, בזכות טווח תפוצה גדול ונוכחות במספר רב של אזורים מוגנים.

קישורים חיצוניים
----------------

ויקישיתוף מדיה וקבצים בנושא **אשמן כיס פלי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* GBIF
 |

הערות שוליים
------------

1. ↑  אשמן כיס פלי באתר הרשימה האדומה של IUCN
2. ↑  Pel's Pouched Bat | Saccolaimus peli
**אידה** (באנגלית: **Ida**; נפטר בשנת 559 לערך) היה מלך ממלכת ברניקיה בצפונה של אנגליה. אידה מלך משנת 547 ועד פטירתו.

פרטים מועטים ידועים אודות שנות מלכותו. אידה היה בנו של אאופה, מלך ברניקיה, ועלה לשלטון לאחר פטירת אביו בשנת 547. על פי דברי הימים האנגלו סקסים היה מייסד שושלת ברניקיה - שושלת המלכים אשר שלטה בממלכה אשר לימים הפכה להיות חלק מממלכת נורת'מבריה.

"דברי הימים האנגלו סקסים" וכן ה"היסטוריה בריטונום" מציינים את הגניאולוגיה שלו (היותו בנו של אאופה) ומציינים כי הוא היה ראשון מלכי ברניקיה (אף שכיום יש היסטוריונים הסבורים שאף אביו נשא את התואר "מלך").

על פי ההיסטוריה בריטונום אידה נשא לאישה את בירנוך (Bearnoch) ונולדו להם 12 בנים (ההיסטוריה בריטונום מציין את שמותם של חלק מהבנים, ומזכיר את אחד מהם, תאודוריק, אשר לימים היה מלך ברניקיה, ואשר יצא להילחם כנגד אוריין רגד ובניו).

ההיסטוריון בן המאה ה-18 לואיס מוריס מציין כי אידה היה ככל הנראה המקור לדמות המופיעה במיתולוגיה הולשית והנקראת פלאמדווין (Flamdwyn - "נושא האש"). ההיסטוריונית ריצ'ל ברומוויץ' מתנגדת לזיהוי זה, וההיסטוריונים תומאס סטפנס וויליאם פורבס סקין מזהים דווקא את פלאמדווין עם תאודוריק.

קישורים חיצוניים
----------------

* מלכי ברניקיה
* מלכי נורת'מבריה
* ההיסטוריה בריטונום
* דברי הימים האנגלו סקסים (תרגום לאנגלית)
* אידה, מלך ברניקיה, באתר אנציקלופדיה בריטניקה (באנגלית)

| מלכי ברניקיה |
| --- |
| 

|  |
| --- |
| 
אאופה (520-547) •
אידה (547–559) •
גלאפה (559–560) •
אדה (560–568) •
אתלריק (568–572) •
תאודוריק (572–579) •
פירתאוולד (579–585) •
הוסה (585–593) •
אתלפירת' (593–616) •
אדווין (616–632) •
אאנפירת' (632–633) •
אוסוולד (634–641) •
אוסוויו (641–654)
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 119009277
* VIAF: 13108173
* WorldCat (עם VIAF): 13108173

 |
פירוש נוסף ערך זה עוסק בפלירטוט באמצעות הרגליים. אם התכוונתם לFTSE - מדדים בבורסה לניירות ערך בלונדון, ראו מדד FTSE 100.
גבר ואישה משחקים בפוטסי מתחת לשולחן
שתי נשים משלבות ומחככות את כפות רגליהן זו עם זו במיטה
**פוטסי** (מאנגלית: **Footsie**, שמשמעו: משחקי רגל, פלירטוטי רגל או מזמוזי רגל) הוא סוג של משחק חיזור ופלירטוט שבו שני אנשים נוגעים זה בזה בעזרת רגליהם, מתחת לשולחן, במיטה או במקום מוסתר אחר, לעיתים קרובות כביטוי לאהבה וקרבה בין שניהם. משחק זה נעשה לרוב בתור מעשה פלירטוט וחיזור, או פשוט להנאה של מגע בין השניים. אף על פי שפוטסי במהותו ובטבעו אינו מעשה רומנטי או מיני, הוא כן נעשה בדרך כלל בין שני אוהבים צעירים כסימן של חיבה, ולעיתים קרובות ללא תיאום והסכמה מוקדמת על ביצועו. המשתתפים לעיתים נוהגים להסיר את נעליהם ולהישאר יחפים או בגרביים בזמן ביצוע הפוטסי.

המונח "פוטסי" התפתח בשנות ה-40 של המאה ה-20 כצורת הקטנה הומוריסטית למילה "פוט" (כף רגל).

השפעות הפוטסי על היחס לבן הזוג
------------------------------

במחקר על "יחסים סודיים" שנערך בשנת 1994, קבוצת משתתפים (סטודנטים מארצות הברית) התבקשו לשחק במשחק קלפים משותף של בן עם בת זוגו, כאשר החוקרים הורו לכמה משתתפים לשחק בפוטסי עם שותפתם למשחק. מתוך כלל המשתתפים, זוג אנשים שרגליהם התחככו תוך שמירה על סודיות המעשה, דירגו את האטרקטיביות של בן הזוג שלהם באופן משמעותי יותר מאלו שלא התחככו ברגליהם, או כאלה שחיככו את רגליהם בצורה גלויה ופומבית.

פוטסי כהטרדה מינית
------------------

על פי החלטת בית המשפט העליון לערעורים באיטליה בשנת 2000, משחק פוטסי אינו נחשב להטרדה מינית.

בתרבות הפופולרית
----------------

כותב הקומיקס האמריקאי רוברט קראמב פרסם בשנת 1987 רצועת קומיקס אוטוביוגרפית בשם "פוטסי". הרצועה עוסקת ב"התנגשות של בן הנעורים עם רגלי יצורים חסונים בבית הספר", וזאת כתיאור של פטיש מיני נפוץ. בסרטוני יוטיוב רבים נראים משחקי פוטסי בין שתי נשים יחפות המלטפות זו את כף רגלה של זו, מדגדגות ומשלבות את אצבעות הרגליים. לעיתים תוך שימוש בשמן או בקרם להגברת העונג.

בתרבות הקולנוע, במשך השנים יצאו סרטים רבים המשלבים קטעי "פוטסי" כחלק מפלירטוט וחיזור בין איש ואישה.

קישורים חיצוניים
----------------

ויקישיתוף מדיה וקבצים בנושא **פוטסי** בוויקישיתוף

הערות שוליים
------------

1. ↑  "Footsie". *oxforddictionaries.com*. נבדק ב-14 במרץ 2015. `{{cite web}}`:  (עזרה)
2. ↑  Bryan Marquard. "Daniel M. Wegner, 65; Harvard social psychologist unraveled mysteries of thought and memory". *The Boston Globe*. נבדק ב-15 באפריל 2015. `{{cite web}}`:  (עזרה)
3. ↑  Wegner DM, Lane JD, Dimitri S (1994). "The allure of secret relationships". *Journal of Personality and Social Psychology*. **66**: 287–300. doi:10.1037/0022-3514.66.2.287. נבדק ב-15 באפריל 2015. `{{cite journal}}`:  (עזרה)
4. ↑   *Italienisches Gericht hat entschieden: "Füßeln" ist keine sexuelle Belästigung*, Rheinische Post, 4. März 2000
5. ↑  *The Italian Court of Cassation (the Supreme Court) ruled that playing "footsie" is not a crime*
6. ↑  Lan Dong: Teaching Comics and Graphic Narratives: Essays on Theory, Strategy and Practice, McFarland & Company, 2012, p. 21
7. ↑  *The Return of Robert Crumb*, Time, August 20, 2002
8. ↑  The Complete Crumb, Vol. 16
9. ↑  מתוך אתר יוטיוב: 30 סצנות פוטסי מסרטים שונים.
נחלות שבטי ישראל
**אַשְׁנָה** היה שמן של שתי ערים מקראיות בשפלת יהודה.

שתי הערים נזכרות בספר יהושע בתיאור ערי השפלה שבנחלת שבט יהודה.

ראשית, נמנית "אשנה" בקבוצת ערי השפלה הצפוניות: "בַּשְּׁפֵלָה אֶשְׁתָּאוֹל וְצָרְעָה וְ**אַשְׁנָה** וְזָנוֹחַ וְעֵין גַּנִּים תַּפּוּחַ וְהָעֵינָם יַרְמוּת וַעֲדֻלָּם שׂוֹכֹה וַעֲזֵקָה וְשַׁעֲרַיִם וַעֲדִיתַיִם וְהַגְּדֵרָה וּגְדֵרֹתָיִם עָרִים אַרְבַּע-עֶשְׂרֵה וְחַצְרֵיהֶן".

בהמשך, נמנית "אשנה" נוספת בקבוצת ערי השפלה הדרומיות יותר: "לִבְנָה וָעֶתֶר וְעָשָׁן וְיִפְתָּח וְ**אַשְׁנָה** וּנְצִיב וּקְעִילָה וְאַכְזִיב וּמָרֵאשָׁה עָרִים תֵּשַׁע וְחַצְרֵיהֶן".

החוקר שארל קלרמון-גנו הציע את זיהוי "אשנה" הראשונה עם הכפר עסלין, כשני ק"מ צפונית מזרחית לכפר סרעה (תל צרעה).

באשר ל"אשנה" השנייה, בחלק מהתרגומים הלטיניים לתנ"ך נכתב שם העיר בצורה Idna, ולכן יש המזהים אותה עם הכפר בן ימינו אידנא, הנזכר כבר באונומסטיקון של אוסביוס (תחילת המאה ה-4 לספירה) במיקומו הנוכחי, בצורה Iedna.

לפי החוקר אליעזר ליפא סוקניק, מקור השם הוא בשורש השמי א.ש.נ, שפירושו "חזק" או "רם", ויש הקושרים אותו גם לשם הפרטי הקדום "אשנא", הנזכר בחותמת עברית קדומה.

הערות שוליים
------------

1. ↑  ספר יהושע, פרק ט"ו, פסוקים ל"ג–ל"ו.
2. ↑  ספר יהושע, פרק ט"ו, פסוקים מ"ב–מ"ד.
3. ↑  **אנציקלופדיה מקראית - אוצר הידיעות על המקרא ותקופתו**, הוצאת מוסד ביאליק, כרך א', 768-769.
4. ↑  **אנציקלופדיה מקראית - אוצר הידיעות על המקרא ותקופתו**, הוצאת מוסד ביאליק, כרך א', 768-769.
5. ↑  אונומסטיקון, 16, שורה 15.
6. ↑  **אנציקלופדיה מקראית - אוצר הידיעות על המקרא ותקופתו**, הוצאת מוסד ביאליק, כרך א', 768-769.
**מוניקה פויג מרצ'אן** (בספרדית: **Mónica Puig Marchán**; נולדה ב-27 בספטמבר 1993) היא טניסאית מקצוענית מפוארטו ריקו. 

הישג השיא שלה הוא זכייה במדליית זהב בטורניר הטניס באולימפיאדת ריו דה ז'ניירו (2016), שהייתה מדליית הזהב הראשונה בהיסטוריה של פוארטו ריקו, והמדליה הראשונה שזכתה אישה ממדינה זו. בשיאה דורגה במקום 33 בעולם (11 ביולי 2016) וכיום (אוגוסט 2016) מדורגת במקום 34 בעולם בסבב ה-WTA.

פויג זכתה עד היום ב-7 תוארי יחידות (1 WTA ו-6 ITF)

קריירה
------

פויג החלה בקריירה המקצוענית שלה בספטמבר 2010. 

את שנת 2013 היא סיימה במקום 53 בדירוג העולמי.

בשנת 2014 זכתה בטורניר הראשון שלה בשטרסבורג והגיע למקום 41 בעולם. בסוף שנה זו דורגה במקום 56.

בשנת 2015 חלה נסיגה מסוימת בהישגה. היא הגיעה לחצי הגמר בטורניר פאטיה, וסיימה את השנה במקום 92 בעולם

2016 שנת השיא וזכייה במדליית זהב אולימפית
-----------------------------------------

בשנת 2016 היא העפילה לגמר טורניר סידני בו הפסידה לסבטלנה קוזנצובה. באליפות אוסטרליה הפתוחה היא העפילה לסיבוב השלישי בו הפסידה לאגניישקה רדוונסקה מפולין. בטורניר איסטבורן העפילה לחצי הגמר.

באולימפיאדת ריו דה ז'ניירו היא זכתה במדליית הזהב לאחר שגברה בדרך על שלוש שחקניות זוכות גארד סלאם. בסיבוב הראשון היא ניצחה את פולונה הרצוג מסלובניה. בסיבוב השני ניצחה את אנסטסיה פבליוצ'נקובה מרוסיה. לאחר מכן גברה על גרביניה מוגורוסה מספרד, ולאורה זיגמונד מגרמניה. בחצי הגמר היא ניצחה את פטרה קביטובה מצ'כיה בשלוש מערכות, ובגמר גברה על אנגליקה קרבר מגרמניה בשלוש מערכות. פויג היא הטניסית הלא מדורגת הראשונה שזוכה במדליית הזהב בטניס, והטניסאית הראשונה באמריקה הלטינית שזוכה במדליה זו.

באליפות ארצות הברית הפתוחה הודחה בסיבוב הראשון לאחר שהפסידה לזאנג מסין בשתי מערכות.

2017
----

באליפות אוסטרליה הפתוחה הודחה בסיבוב השני, לאחר שהפסידה למונה ברטל מגרמניה בשתי מערכות.

קישורים חיצוניים
----------------

ויקישיתוף מדיה וקבצים בנושא **מוניקה פויג** בוויקישיתוף
* מוניקה פויג, ברשת החברתית פייסבוק
* מוניקה פויג, ברשת החברתית טוויטר
* מוניקה פויג, ברשת החברתית אינסטגרם
* מוניקה פויג, באתר olympedia.org
* מוניקה פויג, באתר ה-WTA
* מוניקה פויג, באתר ה-ITF
* מוניקה פויג, באתר גביע הפדרציה
* שי אלון, ‏ענקית: פויג הדהימה את קרבר וזכתה בזהב, באתר ONE‏, 13 באוגוסט 2016
* מערכת וואלה! ספורט‏, טניס: זהב היסטורי למוניקה פואיג, מארי מול דל פוטרו בגמר, באתר וואלה!‏, 14 באוגוסט 2016
* ynet ספורט, מדהים: מוניקה פויג זכתה בזהב היסטורי, באתר ynet, 14 באוגוסט 2016